فلسطینی خاندان کی موت پر خوشی منانے پر اسرائیلی عدالت نے سات افراد کو سزا سنا دی
ایک اور شخص، جو اس شادی کی تقریب میں گلوکاری کر رہا تھا کو مجرم نہیں پایا گیا۔ عبرانی زبان کے روزنامہ ہاریٹز کے مطابق ان افراد کی سزا کے تعین کے لیے سماعت نومبر میں کی جائے گی۔
ویب ڈیسک — ایک اسرائیلی عدالت نے بدھ کے روز ان سات یہودی مردوں کو سزا سنائی ہے جن پر  میں منعقد ہونے والی ایک شادی کی تقریب میں شرکت کا الزام ہے جس کے دوران ایک فلسطینی کم سن بچے اور اس کے والدین کے آتش زنی میں مرنے پر خوشی منائی گئی تھی۔ یروشلم کے مجسٹریٹ کی عدالت نے ان ساتوں مردوں کو کئی الزامات میں مجرم قرار دیا ہے۔ ان میں دوابشے خاندان کے قتل پر خوشی منانا شامل ہے۔ یہ خاندان جولائی  میں انتہاپسند آبادکاروں کی جانب سے آتش زنی کے حملے میں ہلاک ہوگیا تھا۔ ایک اور شخص جو اس شادی کی تقریب میں گلوکاری کر رہا تھا، اسے مجرم نہیں پایا گیا۔ عبرانی زبان کے روزنامہ ہاریٹز کے مطابق ان افراد کی سزا کے تعین کے لیے سماعت نومبر میں کی جائے گی۔ مقبوضہ مغربی کنارے کے ایک گاؤں ڈوما میں ہونے والے اس حملے کے دوران اٹھارہ مہینے کا علی اور اس کے والدین ریحام اور سعد ہلاک ہوگئے تھے جس کی اسرائیل کے تمام سیاسی طبقات کی جانب سے مذمت کی گئی تھی۔ اس واقعے کے چند ماہ بعد اسرائیل کے ایک ٹیلی وژن پر ایک ویڈیو نشر کی گئی جس میں ایک شادی کے دوران مہمان رائفلوں کے ساتھ ناچ رہے ہیں اور موسیقی کے ساتھ اتنقامی شاعری گائی جا رہی تھی۔ اس ویڈیو میں دیکھا جا سکتا ہے کہ کچھ افراد علی دوابشے کی تصویروں پر خنجر پیوست کر رہے ہیں۔ اسرائیل کی وزارت انصاف کے مطابق عدالت کے سامنے یہ افراد تشدد اور دہشت پھیلانے کے الزامات میں مجرم پائے گئے ہیں۔ ایک شخص پر نسل پرستی پھیلانے، دہشت گرد گروہ کی حمایت کرنے، غیر قانونی ہتھیار اپنی ملکیت میں رکھنے کا مجرم پایا گیا۔ ایک اور شخص پر غیر قانونی ہتھیار کی ملکیت سے متعلق جرم ثابت ہوا۔